smcproject/ml-wiki-sentences huggingface dataset:
ലിംഫ് ട്രാൻസ്പോർട്ടിംഗ് സിസ്റ്റത്തിന് ഉപയോഗിക്കുന്ന നാമവിശേഷണം ലിംഫറ്റിക് എന്നാണ്.
ലിംഫോസൈറ്റുകൾ രൂപം കൊള്ളുന്ന ടിഷ്യൂകൾക്ക് ഉപയോഗിക്കുന്ന വിശേഷണം ലിംഫോയിഡ് എന്നാണ്.
"ജലവുമായി ബന്ധിപ്പിച്ചിരിക്കുന്നു" എന്നർത്ഥം വരുന്ന lymphaticus എന്ന ലാറ്റിൻ വാക്കിൽ നിന്നാണ് ലിംഫറ്റിക് എന്ന പദം വന്നത്.
ഇതും കാണുക കവാടം: Biology കവാടം: Medicine മനുഷ്യ ശരീരത്തിലെ ലിംഫറ്റിക് വെസലുകളുടെ പട്ടിക അമേരിക്കൻ സൊസൈറ്റി ഓഫ് ലിംഫോളജി ഗ്ലിംഫറ്റിക് സിസ്റ്റവും മെനിഞ്ചിയൽ ലിംഫറ്റിക് വെസലുകളും - കേന്ദ്ര നാഡീവ്യൂഹത്തിന് തുല്യമാണ് സഹജമായ ലിംഫോയ്ഡ് കോശങ്ങൾ ലിംഫൻജിയോജെനിസിസ് ലിംഫാൻജിയോൺ മോണോ ന്യൂക്ലിയർ ഫാഗോസൈറ്റ് സിസ്റ്റം വാൽഡെമർ ഓൾസെവ്സ്കി - ലിംഫറ്റിക് സിസ്റ്റത്തിന്റെ പ്രവർത്തനവുമായി ബന്ധപ്പെട്ട മനുഷ്യ കോശങ്ങളിലെ അടിസ്ഥാന പ്രക്രിയകൾ കണ്ടെത്തി ട്രോഗോസൈറ്റോസിസ് അവലംബം പുറം കണ്ണികൾ Lymphatic system എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലിംഫറ്റിക് സിസ്റ്റം ലിംഫറ്റിക് സിസ്റ്റം അവലോകനം (innerbody.com)
ബെബ് ന്യൂവിർത്ത്
ബിയാട്രിസ് "ബെബ്" ജെയ്ൻ ന്യൂവിർത്ത് ( / ˈ b iː b i ˈ nj uː w ɜːr θ / BEE -bee NEW -wurth ; ജനനം ഡിസംബർ 31, 1958) ഒരു അമേരിക്കൻ നടിയും ഗായികയും നർത്തകിയുമാണ്.
നാടകത്തിലേയും സിനിമകളിലേയും വേഷങ്ങളിലൂടെ പ്രശസ്തയായ അവർക്ക് രണ്ട് എമ്മി അവാർഡുകൾ, രണ്ട് ടോണി അവാർഡുകൾ, ഒരു ഡ്രാമ ഡെസ്ക് അവാർഡ് എന്നിവ ലഭിച്ചിട്ടുണ്ട്.
ന്യൂജേഴ്‌സിയിലെ നെവാർക്കിലാണ് ന്യൂവിർത്ത് ജനിച്ചത്.
പിതാവ്, ലീ ന്യൂവിർത്ത്, പ്രിൻസ്റ്റൺ യൂണിവേഴ്സിറ്റിയിൽ അദ്ധ്യാപനം നടത്തുന്ന ഒരു ഗണിതശാസ്ത്രജ്ഞനും കൂടാതെ ഇൻസ്റ്റിറ്റ്യൂട്ട് ഫോർ ഡിഫൻസ് അനാലിസസിൽ ജോലി ചെയ്യുന്നതിനിടയിൽ ഒരു  രഹസ്യ കോഡ് ഉപയോഗിക്കുന്ന ഉപകരണം രൂപകൽപ്പന നടത്തുകയും ചെയ്തു.
മാതാവ് സിഡ്‌നി ആനി ന്യൂവിർത്ത്, ഒരു ചിത്രകാരിയും പ്രിൻസ്റ്റൺ പ്രാദേശിക ബാലെ കമ്പനിയുടെ കലാഭിരുചിയുള്ള നർത്തകയുമായിരുന്നു.
ബെയിലി-ഹാമിൽട്ടൺ ദ്വീപ്
ബെയിലി-ഹാമിൽട്ടൺ ദ്വീപ് ( Baillie-Hamilton Island ) കാനഡയിലെ നുനാവത്തിലെ കനേഡിയൻ ആർക്ടിക് ദ്വീപുകളിലൊന്നാണ് .
ഈ ദ്വീപ് ദീർഘചതുരാകൃതിയിലുള്ളതാണ്.
26 to 12 km (16.2 to 7.5 mi) , ഇതിന്റെ വിസ്തീർണ്ണം 290 km 2 (110 sq mi) ആകുന്നു.
ബെയിലി-ഹാമിൽട്ടൺ ദ്വീപിനു ചുറ്റുമായി അനേകം വലിയ ദ്വീപുകളുണ്ട്.
ഡെവോൺ ദ്വീപ് വടക്കും കിഴക്കുമായി കിടക്കുന്നു.
വെല്ലിങ്ടൺ ചാനലിനു കുറുകെയാണിവ കിടക്കുന്നത്.
തെക്കുഭാഗത്ത് കോണ്വാലിസ് ദ്വീപ് മൗറി ചാനലിനു കുറുകെ കിടക്കുന്നു.
പടിഞ്ഞാറ്് ബാഥഴ്സ്റ്റ് ദ്വീപാണ്.
ക്വീൻസ് ചാനലിനു കുറുകെയാണിതു സ്ഥിതിചെയ്യുന്നത്.
ബെയ്ദി ദംഗ്വ് ബയ്ദി ഗബ് ഇംഗ്ലീഷ് വിലാസം https://ml.wikipedia.org/wiki/Baidi_Dengkhw_Baidi_Gab
ബ്രജേന്ദ്രകുമാർ ബ്രഹ്മ രചിച്ച ബോഡോ കാവ്യ സമാഹാരമാണ് ബെയ്ദി ദംഗ്വ് ബയ്ദി ഗബ്(കവിത) .
ബെബെൽപ്ലാറ്റ്സ് ഇംഗ്ലീഷ് വിലാസം https://ml.wikipedia.org/wiki/Bebelplatz Panoramic view of the Bebelplatz, taken from Unter den Linden with State Opera to the left, St. Hedwig's Cathedral straight ahead and the Alte Bibliothek of the Humboldt University law faculty to the right
ജർമ്മനിയുടെ തലസ്ഥാനമായ ബെർലിനിലെ സെൻട്രൽ മിറ്റെ ജില്ലയിൽ സ്ഥിതിചെയ്യുന്ന ഒരു നഗരചതുരം ആണ് ഓപ്പേൺ പ്ലാറ്റ്സ് എന്നും അറിയപ്പെട്ടിരുന്ന ബെബെൽപ്ലാറ്റ്സ്.
ഈ സ്ക്വയർ നഗര കേന്ദ്രത്തിൽ കിഴക്ക്-പടിഞ്ഞാറ് ഉന്തർ ഡെൻ ലിൻഡൻ ബൂലെവാർഡിന്റെ തെക്കുഭാഗത്തുമായി സ്ഥിതിചെയ്യുന്നു.
ഈ നഗരചതുരത്തിൻറെ കിഴക്ക് വശത്ത് സ്റ്റേറ്റ് ഓപറ കെട്ടിടം, കെട്ടിടത്തിന്റെ പടിഞ്ഞാറ് ഭാഗത്ത് ഹുംബോൾട്ട് സർവ്വകലാശാല, തെക്ക് കിഴക്കായി നവീകരണത്തിനു ശേഷം പ്രഷ്യയിൽ സ്ഥാപിച്ച ആദ്യത്തെ കത്തോലിക്ക പള്ളി സെന്റ് ഹെഡ്വിഗ്സ് കത്തീഡ്രൽ എന്നിവ കൊണ്ട് ചുറ്റപ്പെട്ടിരിക്കുന്നു.19-ാം നൂറ്റാണ്ടിൽ ജർമ്മനിയിലെ സോഷ്യൽ ഡെമോക്രാറ്റിക് പാർട്ടിയുടെ സ്ഥാപകനായ ഓഗസ്റ്റ് ബീബലിനു ശേഷം നഗര ചതുരത്തിന് അദ്ദേഹത്തിന്റെ പേർ നൽകിയിരിക്കുന്നു.
അവലംബം ബാഹ്യ ലിങ്കുകൾ Bebelplatz എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Panorama Bebelplatz - Interactive 360° Panorama
ബെയിലി പാലം
വലിയ ചരിവുള്ള ദുർഘടമായ പ്രദേശങ്ങളിൽ അടിയന്തരമായി പണിയുന്ന പാലമാണ് ബെയിലി പാലം (Bailey Bridge).
ദുരന്തനിവാരണത്തിനും സൈനികാവശ്യങ്ങൾക്കുമാണ് ഇന്ന് ഇത്തരം പാലം നിർമ്മിക്കുന്നത്.
മുമ്പുതന്നെ നിർമ്മിച്ചുവച്ച ഭാഗങ്ങൾ പെട്ടെന്നുതന്നെ ഇതു നിർമ്മിക്കേണ്ട സ്ഥലത്തെത്തിച്ച് കൂട്ടിച്ചേർത്താണിതു നിർമ്മിക്കുന്നത്.
ബെയിലി പാലത്തിലൂടെ ഒരു ടാങ്ക് കടന്നുപോകുന്നു
ഇന്ത്യയിൽ ആദ്യമായി സിവിലിയൻ ആവശ്യങ്ങൾക്കായി ബെയിലി പാലം നിർമ്മിച്ചത് പമ്പാ നദിക്കു കുറുകെ കേരളത്തിലെ പത്തനംതിട്ട ജില്ലയിലെ റാന്നിയിലാണ് .
റാന്നിയിലെ പമ്പാനദിക്കു കുറുകെയുള്ള 36 വർഷം പഴക്കമുള്ള റാന്നി പാലം തകർന്നപ്പോഴാണ് പാലത്തിനു പകരം ഇത്തരം താത്കാലിക പാലം സൈന്യം നിർമ്മിച്ചത്.
അടുത്ത രണ്ടു മാസത്തേയ്ക്ക് ഈ പാലത്തിലൂടെയാണ് ഭാരം കുറഞ്ഞ വാഹനങ്ങൾ നദി കുറുകെക്കടന്നത്.
1996 നവംബർ 8 നാണ് റാന്നിയിൽ സൈന്യം ബെയിലി പാലം നിർമ്മിച്ചത്.
ഏറ്റവും ഉയരത്തിൽ നിർമ്മിക്കുന്ന ഉരുക്കുകൊണ്ടുള്ള സവിശേഷമായ പാലമാണിത്.
ആദ്യമായി സൈനികാവശ്യത്തിനായി ഇത്തരം പാലം നിർമ്മിച്ചത് കശ്മീരിലാണ്.
ലഡാക്കിലെ ദ്രാസ് നദിക്കും സുറു നദിക്കുമിടയിൽ ആണിതു നിർമ്മിച്ചത്.
അതിനു 30 മീറ്റർ (98 അടി) നീളമുണ്ടായിരുന്നു.
സമുദ്രനിരപ്പിൽനിന്നും 5,602 മീറ്റർ (18,379 ft) ഉയരത്തിലാണ് സ്ഥിതിചെയ്യുന്നത്.
ഇന്ത്യൻ ആർമിയാണ് ഇത് സ്ഥാപിച്ചത്.
1942ൽ രണ്ടാം ലോകമഹായുദ്ധസമയത്ത്, ബ്രിട്ടിഷ് കാരനായ ഡൊണാൾഡ് ബെയിലിയാണ് ആദ്യമായി ഇത്തരമൊരു പാലം ഉണ്ടാക്കിയത്.
ഉത്തര ആഫ്രിക്കയിലാണിത് ബ്രിട്ടിഷ് സൈന്യത്തിനായി നിർമ്മിച്ചത്.
സുരിനാമിലെ ഒരു ബെയിലി പാലം ബെയിലി പാലം ലോകത്തെ മറ്റിടങ്ങളിൽ
ബ്രിട്ടിഷുകാർ രണ്ടാം ലോകമഹായുദ്ധസമയത്ത് രൂപപ്പെടുത്തിയതാണ്, ഇത്തരം പാലങ്ങൾ.
ബ്രിട്ടിഷ്, കനേഡിയൻ, അമേരിക്കൻ കരസേനയാണിന്ന് ഇത്തരം പാലങ്ങൾ കൂടുതലായി ഉപയോഗിച്ചുവരുന്നത്.
ഇവയ്ക്ക് പല ഗുണങ്ങളുമുണ്ട്.
ഇവ നിർമ്മിക്കാൻ പ്രത്യേക ഉപകരണങ്ങളുടെ ആവശ്യമില്ല.
കൂട്ടിച്ചേർക്കാൻ ഭാരം കൂടിയ യന്ത്രങ്ങളും വേണ്ട.
തടികൊണ്ടും സ്റ്റീൽ കൊണ്ടും മുമ്പുതന്നെ ഉണ്ടാക്കപ്പെട്ടിട്ടുള്ള ഇതിന്റെ ചെറുഭാഗങ്ങൾ ഭാരം കുറഞ്ഞതും ചെറുതുമായതിനാൽ ഒരു സ്ഥലത്തുനിന്നു മറ്റൊരിടത്തേയ്ക്ക് ട്രക്കിൽ കൊണ്ടുപോകാൻ പ്രയാസമില്ല.
ഭാരം കുറഞ്ഞ ഭാഗങ്ങളായതിനാൽ കൈകൊണ്ടുതന്നെ വച്ചുപിടിപ്പിക്കാം.
ക്രൈനിന്റെ ആവശ്യം വരുന്നില്ല.
പക്ഷെ, ഇവ നല്ല ഉറപ്പുള്ളതാണ്.
വലിയ ടാങ്കുകളെ വരെ ഇതിലൂടെ കൊണ്ടുപോകാം.
സിവിൽ എഞ്ചിനീയറിങ്ങിൽ ഇവ വളരെ കാര്യങ്ങൾക്കായി ലോകവ്യാപകമായി ഉപയോഗിച്ചുവരുന്നു.
നിർമ്മാണപ്രവർത്തന സമയം ഇവയുപയോഗിച്ച് താത്കാലികമായി നടപ്പാതകളും ചെരുവാഹനങ്ങൾക്കുള്ള പാലവും നിർമ്മിക്കുന്നു.
ബ്രിട്ടിഷ് സിവിൽ ഉദ്യോഗസ്ഥനായിരുന്ന ഡൊണാൾഡ് ബെയിലിയാണ് ആദ്യമായി ഇത്തരമൊരു പാലം നിർമ്മിച്ചത്.
രണ്ടാം ലോകമഹായുദ്ധസമയത്തായിരുന്നു അദ്ദേഹം യുദ്ധത്തിനു സഹായകമായി ഉത്തരാഫ്രിക്കയിൽ ബ്രിട്ടന്റെ ടാങ്കുകൾക്ക് ദുർഘടമായ മലനിരകൾ കടന്നുപോകാൻ നിർമ്മിച്ചത്.
ഒരു ഹോബിപോലെയാണ് അദ്ദേഹം പാലങ്ങൾ നിർമ്മിച്ചിരുന്നത്.
അതിൽ ഒരു പാലത്തിന്റെ മാതൃക  തന്റെ ഉന്നതോദ്യോഗസ്ഥനെ കാണിക്കുകയും അതിൽ എന്തോ ഉപയോഗക്ഷമത കണ്ട അദ്ദേഹം അതു നിർമ്മിക്കാൻ അനുമതിനൽകി.
മിലിട്ടറി എഞ്ചിനീയറിങ്ങ് എക്സ്പെരിമെന്റൽ ഏസ്റ്റാബ്ലിഷ്മെന്റിൽ 1941ലും 1942ലും ചേരുകയും ഈ പാലം ഉണ്ടാക്കി പരീക്ഷിക്കുകയും ചെയ്തു.
പല തരത്തിൽ ഇതു നിർമ്മിച്ചുനോക്കി.
താങ്ങുപാലം, ആർച്ചു പാലം, പരന്ന ട്രസ്സ് പാലം എന്നിങ്ങനെ പല രൂപത്തിലും ഉണ്ടാക്കി.
ആവോൺ നദിക്കും സ്റ്റൗർ നദിക്കും അടുത്തുള്ള ചതുപ്പു പ്രദേശത്തെ (സ്റ്റാൻപിറ്റ് ചതുപ്പുകൾ) കുറുകെമുറിക്കുന്ന മതർ സില്ലേഴ്സ് ചാനലിനു മുകളിലൂടെയാണിത് ആദ്യം നിർമ്മിച്ചത്.
അത് അവിടെ ഒരു (50°43′31″N 1°45′44″W)പ്രവർത്തനക്ഷമമായ പാലമായി ഇന്നും പ്രവർത്തിച്ചുവരുന്നു.
അങ്ങനെ അനേകം പരീക്ഷണ നിർമ്മാണത്തിനും ഉപയോഗത്തിനും ശേഷം ഇത്, കോർപ്സ് ഓഫ് റോയൽ മിലിട്ടറി എഞ്ചിനീയേഴ്സിനായി നൽകപ്പെട്ടു.
അങ്ങനെ ഉത്തര ആഫ്രിക്കയിൽ 1942ൽ ഉപയോഗിക്കപ്പെട്ടു.
1944 ആയപ്പൊഴെയ്ക്കും ഇതു കൂടുതൽ നിർമ്മിച്ചുതുടങ്ങി.
യു. എസ്. ഇതിനു അനുമതി കൊടുത്തു.
അവർ അവരുടേതായ രൂപകല്പനയാണ് പിന്തുടർന്നത്.
ബെയിലിക്ക് തന്റെ കണ്ടുപിടിത്തതിന്, പ്രഭുപദവി ലഭിക്കുകയുണ്ടായി.
ഇന്നും ഇത്തരം പാലം ഉണ്ടാക്കി ഉപയോഗിച്ചുവരുന്നു.
ഇതും കാണുക Bailey bridge അവലംബം Bridge Facts, retrieved February 23, 2006 ll incredblindia.blogspot.com india.gov.in Archived 2011-07-21 at the Wayback Machine .
http://www.thehindu.com/todays-paper/tp-national/tp-kerala/a-decade-after-the-collapse-of-ranni-bridge/article3112388.ece www.india.gov.in ↑ http://didyouknow.org/lists/bridges/
ബെയോൺ ഇംഗ്ലീഷ് വിലാസം https://ml.wikipedia.org/wiki/Bayon
കമ്പോഡിയയിലെ അങ്കോറിലുള്ള പ്രശസ്തമായ ഒരു ഖമെർ ക്ഷേത്രമാണ് ബയോൺ (പരാസത് ബയോൺ) .
ഈ ക്ഷേത്രം 12ആം നൂറ്റാണ്ടിന്റെ അവസാനമോ, 13ആം നൂറ്റാണ്ടിന്റെ ആദ്യമോ നിർമ്മിച്ചതെന്ന് കരുതപ്പെടുന്നു.
ഇത് ജയവർമ്മൻ VIIആമന്റെ പ്രധാന ക്ഷേത്രമായിരുന്നു.
ജയവർമ്മന്റെ രാജധാനിയായിരുന്നു അങ്കോർ തോമിലെ ബയോൺ.
ജയവർമ്മന്റെ മരണശേഷം ഹിന്ദുക്കളും ബൗദ്ധമത വിശ്വാസികളും ഇത് അവരവരുടെ ആചാര വിശ്വാസങ്ങളനുസരിച്ച് ഇത് പുതുക്കിപ്പണിയുകയുണ്ടായി സ്ഥലം The Bayon in plan, showing the main structure.
The dimensions of the upper terrace are only approximate, due to its irregular shape.
ബെയ്ദു
ജിപിഎസിനു ബദലായി ബദലായി ചൈന വികസിപ്പിച്ച തനത് ഗതിനിർണയ സംവിധാനമാണ് ബെയ്ദു.
2018 ഡിസംബർ 27 മുതൽ ബെയ്ദു നാവിഗേഷൻ സാറ്റലൈറ്റ് ആഗോള സേവനങ്ങൾ നൽകാൻ ആരംഭിച്ചു.
സ്വന്തമായി ഒരു ചൈനീസ് സാറ്റലൈറ്റ് നാവിഗേഷൻ സിസ്റ്റം എന്ന ആശയം 1980 കളിൽ ചൈനീസ് ഇലക്ട്രിക്ക് എഞ്ചിനീയർ ആയ ചെൻ ഫാൻ‌ഗ്യൂണും അദ്ദേഹത്തിന്റെ സഹപ്രവർത്തകരുമാണ് ആദ്യമായി ആവിഷ്കരിച്ചത്.
ചൈന നാഷണൽ സ്പേസ് അഡ്മിനിസ്ട്രേഷൻ പറയുന്നതനുസരിച്ച് ബെയ്ദു സിസ്റ്റത്തിന്റെ വികസനം മൂന്ന് ഘട്ടങ്ങളിലൂടെയാണ് നടപ്പാക്കുക.
2000–2003: 3 ഉപഗ്രഹങ്ങൾ അടങ്ങിയ പരീക്ഷണാത്മക ബെയ്ദു നാവിഗേഷൻ സിസ്റ്റം.
2.2012 ഓടെ: ചൈനയെയും അയൽ പ്രദേശങ്ങളെയും ഉൾക്കൊള്ളുന്ന പ്രാദേശിക ബെയ്ദു നാവിഗേഷൻ സംവിധാനം.
2020 ഓടെ: ആഗോള ബെയ്ദു നാവിഗേഷൻ സിസ്റ്റം.
ഇതും കാണുക ഗ്ലോബൽ പൊസിഷനിങ് സിസ്റ്റം ഗലീലിയൊ ഗ്ലോനാസ് ഇന്ത്യൻ റീജിയണൽ നാവിഗേഷൻ സാറ്റലൈറ്റ് സിസ്റ്റം അവലംബം
ബെയറുടെ നാമകരണ സമ്പ്രദായം ഇംഗ്ലീഷ് വിലാസം https://ml.wikipedia.org/wiki/Bayer_designation
നക്ഷത്രങ്ങൾ പേരിടുന്നതിനുപയോഗിക്കുന്ന പ്രധാനപ്പെട്ട ഒരു നാമകരണസമ്പ്രദായമാണു് ബെയറുടെ നാമകരണ സമ്പ്രദായം (The Bayer Naming System).
ബെയറുടെ നാമകരണ സമ്പ്രദായം നാമകരണം ചെയ്യുന്ന രീതി
ഈ രീതിയിൽ നാമകരണം ചെയ്ത ഓറിയോൺ (ശബരൻ) നക്ഷത്രരാശിലെ നക്ഷത്രങ്ങളെ ഇതോടൊപ്പമുള്ള ചിത്രത്തിൽ കൊടുത്തിരിക്കുന്നു.
{]tZm-j-{hXw
ഇതേപോലെ ഏറ്റവും പ്രഭയുള്ള നക്ഷത്രമായ സിറിയസിന്റെ ബെയറുടെ സമ്പ്രദായത്തിലുള്ള നാമം α-Canis Majoris എന്നാണ്.
അത് Canis Majoris രാശിയിലെ ഏറ്റവും പ്രഭ ഉള്ള നക്ഷത്രം ആണെന്ന് അതിന്റെ പേരിൽ നിന്നു തന്നെ മനസ്സിലാക്കാവുന്നതാണ്.
ബെയറുടെ നാമകരണ സമ്പ്രദായത്തിന്റെ മെച്ചം
ഈ രീതിയുടെ മെച്ചം നക്ഷത്രത്തിന്റെ പേരിൽ നിന്ന് തന്നെ അതിന്റെ രാശി തിരിച്ചറിയുവാൻ കഴിയുന്നു എന്നതാണ്.
പേര് കിട്ടി കഴിഞ്ഞാൽ ആദ്യം രാശിയും പിന്നെ ഗ്രീക്ക് അക്ഷരത്തിന്റെ ക്രമം അനുസരിച്ച് പ്രഭയും മനസ്സിലാക്കിയാൽ നക്ഷത്രത്തെ എളുപ്പം മനസ്സിലാക്കാം.
ഉദാഹരണത്തിന് സൂര്യൻ കഴിഞ്ഞാൽ നമ്മളോട് ഏറ്റവും അടുത്ത നക്ഷത്രം α-Centauri യുടെ അടുത്തുള്ള പ്രോക്സിമ (സമീപം) സെന്റോറി എന്ന നക്ഷത്രം ആണെന്നു നിങ്ങൾ കേട്ടിട്ടുണ്ടാകും.
അപ്പോൾ ഈ നക്ഷത്രത്തെ കാണണെമെങ്കിൽ Centaurus നക്ഷത്രരാശിയിലെ α നക്ഷത്രത്തിന്റെ അടുത്തു നോക്കണം എന്നു എളുപ്പം മനസ്സിലാക്കാമല്ലോ.
ബെയർനാമകരണ സമ്പ്രദായത്തിന്റെ പരിമിതികൾ
ഇപ്പോഴും ഉപയോഗത്തിലുണ്ടെങ്കിലും ബെയർനാമകരണ സമ്പ്രദായത്തിന് ചില പരിമിതികൾ ഉണ്ട്.
ഒന്നാമതായി, ഗ്രീക്ക് അക്ഷരമാലയിൽ 24 അക്ഷരങ്ങളേ ഉള്ളൂ.
അതിനാൽ ഒരു നക്ഷത്രരാശിയിലെ പരമാവധി 24 നക്ഷത്രങ്ങളേ ഇത്തരത്തിൽ നാമകരണം ചെയ്യാൻ പറ്റൂ.
ഈ പരിമിതി മറികടക്കാൻ ബെയർ ഗ്രീക്ക് അക്ഷരം തീർന്നപ്പോൾ ഇംഗ്ലീഷ് ചെറിയ അക്ഷരം ഉപയോഗിച്ചു (ഉദാ: m-Canis Majoris, h-Persei എന്നിങ്ങനെ).
അതും തിർന്നപ്പോൾ ഇംഗ്ലീഷ് വലിയ അക്ഷരം ഉപയോഗിച്ചു (ഉദാ: G-Scorpii).
എന്നാലും ഏറ്റവും കൂടിയാൽ 24+26+26=76 നക്ഷത്രങ്ങളെ മാത്രമേ ഇങ്ങനെ നാമകരണം ചെയ്യാൻ പറ്റൂ.
ഏറ്റവും പ്രഭയുള്ള നക്ഷത്രത്തെ ചൂണ്ടികാണിക്കാൻ ഉപയോഗിക്കുന്ന ഗ്രീക്ക് അക്ഷരങ്ങൾ മാത്രമേ ഇപ്പോൾ ഉപയോഗിക്കാറുള്ളൂ.
രണ്ടാമതായി, ജൊഹാൻ ബെയറുടെ കാലത്ത് നക്ഷത്രങ്ങളെ പ്രഭ അനുസരിച്ച് വർഗ്ഗീകരിച്ചത് കൃത്യമായിരുന്നില്ല.
ഓറിയോൺ നക്ഷത്രരാശിയിൽ ഉള്ള റീഗൽ നക്ഷത്രത്തിന് ജൊഹാൻ ബെയർ β-orionis എന്ന നാമം ആണ് കൊടുത്തത്.
സത്യത്തിൽ റീഗൽ നക്ഷത്രം ബെയർ α-orionis എന്നു പേരിട്ട തിരുവാതിര (Betelgeuse) നക്ഷത്രത്തേക്കാൾ അല്പം പ്രഭ കൂടിയതാണ്.
ശരിക്കും റീഗൽ ആയിരുന്നു α-orionis ആകേണ്ടിയിരുന്നത്.
ഇത് തന്നെ ആയിരുന്നു മറ്റ് പല നക്ഷത്രങ്ങളുടേയും സ്ഥിതി.
ചുരുക്കത്തിൽ ബെയർ ഒരു നക്ഷത്രത്തിന് കൊടുത്ത പ്രഭ ആയിരുന്നില്ല പിന്നീട് ഉപകരണങ്ങൾ ഉപയോഗിച്ച് കൃത്യമായി അളന്നപ്പോൾ കിട്ടിയത്.
അതിനാൽ ഈ രീതിക്ക് ശാസ്ത്രീയത കുറവാണ്.
മൂന്നാമതായി, ഒറ്റ നക്ഷത്രമായി കരുതിയ പല നക്ഷത്രങ്ങളും പിന്നീട് ദൂരദർശിനിയുടെ വരവോടെ മൂന്നും നാലും നക്ഷത്രങ്ങൾ ചേർന്ന നക്ഷത്രക്കൂട്ടങ്ങൾ ആണെന്ന് കണ്ടെത്തി.
അതോടെ ഈ പുതിയ നക്ഷത്രങ്ങളെ നാമകരണം ഒരു പ്രശ്നം ആയി.
അതിന് ഗ്രീക്ക് അക്ഷരത്തോടൊപ്പം 1,2,3...
എന്നിങ്ങനെ സംഖ്യകൾ superscript ആയി ഉപയോഗിച്ച് തൽക്കാലം പ്രശ്നപരിഹാരം കണ്ടു.
(ചിത്രത്തിൽ π2,π3,π4,π5 എന്നൊക്കെയുള്ള നക്ഷത്രനാമം ശ്രദ്ധിക്കുക).
പക്ഷേ പുതിയ പുതിയ നക്ഷത്രങ്ങൾ കണ്ടെത്തിയതോടെ ഈ രീതിയുടെ ശാസ്ത്രീയത കുറഞ്ഞു വന്നു.
അതിനാൽ ശാസ്ത്രജ്ഞർക്ക് പുതിയ നാമകരണ സമ്പ്രദായങ്ങൾ കണ്ടുപിടിക്കേണ്ടി വന്നു.
ബെയിൽ മൌണ്ടൻസ് ദേശീയോദ്യാനം
ബെയിൽ മൌണ്ടൻസ് ദേശീയോദ്യാനം , എത്യോപ്യയിലെ ഒരു ദേശീയോദ്യാനമാണ്.
എത്യോപ്യൻ മലനിരകളിലെ, ബാൽ മൗണ്ടൻസിലും സാനെറ്റി പീഠഭൂമിയിലുമായി ഏകദേശം 2,150 ചതുരശ്ര കിലോമീറ്റർ (530,000 ഏക്കർ)  വിസ്തൃതിയിൽ വ്യാപിച്ചു കിടക്കുന്നതാണ് ഈ ദേശീയോദ്യാനം.
പാർക്കിലെ ആഫ്രോമൊണ്ടെയ്ൻ ആവാസവ്യവസ്ഥയിലെ തനതായ ജീവജാലങ്ങൾ, ലോകത്തിലെ മറ്റേതെങ്കിലും ഇത്തരം ജീവജാലങ്ങളുടെ ആവാസവ്യവസ്ഥയിൽ തനതായി കണ്ടുവരുന്നതിൽവച്ച് ഏറ്റവും കൂടുതലാണ്.
2009 ൽ വേൾഡ് ഹെറിറ്റേജ് താൽക്കാലിക ലിസ്റ്റിലേയ്ക്ക് ഈ ദേശീയോദ്യാനം നാമനിർദ്ദേശം ചെയ്യപ്പെട്ടു.
ബെയിൽ മൗണ്ടെയ്ൻസ് ദേശീയോദ്യാനം സ്ഥിതിചെയ്യുന്നത്, എത്യോപ്യയുടെ തെക്കുകിഴക്കൻ മേഖലയിലാണ്.
ഇത് ആഡിസ് അബാബയ്ക്ക് 400 കിലോമീറ്റർ തെക്ക് കിഴക്കായും ഒറോമിയ മേഖലയിലെ ദേശീയ സംസ്ഥാനമായ ഷാഷമീന് 150 കിലോമീറ്റർ കിഴക്കായുമാണ് സ്ഥിതിചെയ്യുന്നത്.
ബെയൊവുൾഫ് ഇംഗ്ലീഷ് വിലാസം https://ml.wikipedia.org/wiki/Beowulf ബെയൊവുൾഫ് കൈയെഴുത്തുപ്രതിയുടെ ആദ്യപുറം
ബെയൊവുൾഫ് (Beowulf) പുരാതന ഇംഗ്ലീഷ് ഭാഷയിലെ ഏറ്റവും പുരാതനമായ വീരേതിഹാസകാവ്യമാണ്.
കൃതിയുടെ അവശേഷിക്കുന്ന ഒരേയൊരു പുരാതന കൈയെഴുത്തുപ്രതിയിലെ സൂചനവച്ച്, എട്ടും പതിനൊന്നും നൂറ്റാണ്ടുകൾക്കിടയിലാണ് രചനാകാലം എന്ന് മനസ്സിലാക്കാമെങ്കിലും ബെയൊവുൾഫിന്റെ കർത്തൃത്വം അജ്ഞാതമായിരിക്കുന്നു.
ഇംഗ്ലണ്ടിലെ പടിഞ്ഞാറൻ മെർസിയയിൽ വസിച്ചിരുന്ന ഒരാളാണ് ഇതെഴുതിയതെന്നു കരുതപ്പെടുന്നു.
ജെഫ്രി ചോസറുടെ കാൻറർബറി കഥകളേക്കാൾ വളരെ പഴക്കമുള്ള കൃതിയാണിത്.
അതുകൊണ്ടുതന്നെ ലോകസാഹിത്യത്തിൽ ഗണനീയമായ സ്ഥാനം ബേവുൾഫിനുണ്ട്.
തെക്കൻ സ്വീഡനിലെ ഗീറ്റ് വംശത്തിൽപ്പെട്ട ഒരു യോദ്ധാവായ ബേവുൾഫിൻറെ വീര പരാക്രമങ്ങളാണ് പ്രതിപാദ്യം.
പതിനെട്ടാം നൂറ്റാണ്ടിലാണ് ഈ മഹാകഥയുടെ കൈയെഴുത്തു പ്രതി ലഭിച്ചത്.
ആംഗ്ലോസാക്സൺ ഭാഷയായ പഴയ ഇംഗ്ലീഷിലാണ് ഈ കൃതി രചിച്ചിരിക്കുന്നത്.
അതിൽ വിവരിച്ചിരിക്കുന്ന സംഭവങ്ങൾക്ക് പശ്ചാത്തലമായത് ഇപ്പോൾ സ്വീഡനിലും ഡെന്മാർക്കിലും ഉൾപ്പെട്ട നാടുകളാണ്.
ആംഗ്ലോ-സാക്സൺ സാഹിത്യത്തിലെ ഏറ്റവും പ്രധാനരചനയായി പൊതുവേ കണക്കാക്കപ്പെടുന്ന ബെയൊവുൾഫ്, ഏറെ ചർച്ചകൾക്കും, പഠനങ്ങൾക്കും, ഊഹാപോഹങ്ങൾക്കും, സിദ്ധാന്തങ്ങൾക്കും കാരണമായിട്ടുണ്ട്.
3182 വരികൾ ചേർന്ന്, താരതമ്യേന ദീർഘമായ രചനയാണത്.
2003-ൽ ബേവുൾഫിൻറെ കഥ മലയാളത്തിൽ ഡോ. എ. രാജഗോപാല കമ്മത്ത് അവതരിപ്പിച്ചു.
2007-ൽ ഈ വീരകഥ ഹോളിവുഡ് സിനിമയുമായി.
കഥ ആമുഖം
ഉപേക്ഷിക്കപ്പെട്ട കുട്ടിയായി ഒരു വള്ളത്തിൽ ഒഴുകിയെത്തി ഒടുവിൽ ഡെന്മാർക്കിലെ രാജാവായിത്തീർന്ന ഷിൽഡിന്റെ (Scyld) മഹത്ത്വം വർണ്ണിക്കുന്ന ചെറിയൊരാമുഖത്തോടെയാണ് ബെയൊവുൾഫ് തുടങ്ങുന്നത്.
ആമുഖത്തിന്റെ പ്രധാനഭാഗം പെരുമയോടെയുള്ള രാജവാഴ്ചക്കൊടുവിൽ മരിച്ച ഷിൽഡിന്റെ ശവസംസ്കാരം വർണ്ണിക്കുന്നു.
ഒരു കപ്പലിൽ ആഭരണങ്ങളും ആയുധങ്ങളും കൊണ്ട് പൊതിഞ്ഞ് ബഹുമാനപൂർവം മൃതദേഹം ഒഴുക്കിവിടുകയാണ് ചെയ്തത്.
ഗ്രെൻഡൽ ബെയൊവുൾഫിന്റെ കൈയെഴുത്തുപ്രതി ഒന്നാം പുറത്ത്, കടൽ എന്ന അർത്ഥത്തിൽ "ofer hron rade" (over the whale's road - തിമിങ്ങലങ്ങളുടെ വഴി) എന്നെഴുതിയിരിക്കുന്നു.
അമ്മസത്വം
ഗ്രെൻഡലിനെ വകവരുത്താനായതിൽ ഹ്രോത്ഗാറും ജനങ്ങളും ഏറെ സന്തോഷിച്ചു.
അവർ ആ വിജയം ആഘോഷിക്കുകയും ബെയൊവുൾഫിനെ പാരിതോഷികങ്ങൾ കൊണ്ടുപൊതിയുകയും ചെയ്തു.
എന്നാൽ ആഹ്ലാദം ഏറെ നീണ്ടുനിന്നില്ല.
ഗ്രെൻഡലിന്റെ അമ്മ, മകന്റെ പരാജയത്തിന് പകരം വീട്ടാൻ നിശ്ചയിച്ചു.
അടുത്ത രാത്രി ഉത്സവശാലയിൽ കടന്നുചെന്ന അവൾ ആഘോഷങ്ങൾ കഴിഞ്ഞ് വിശ്രമിക്കുകയായിരുന്ന ഹ്രോത്ഗാറിന്റെ ആളുകൾക്കിടയിൽ നിന്ന് നിന്ന് അദ്ദേഹത്തിന്റെ ഏറ്റവുമടുത്ത സ്നേഹിതൻ ഈഷേറെ എടുത്ത് അവളുടെ താവളത്തിലേക്കു കൊണ്ടുപോയി.
ബെയൊവുൾഫിന് ഇത്തവണ സത്വത്തെ തേടി ചളിപ്പൊയ്കയിലേക്ക് പോകേണ്ടിവന്നു.
പൊയ്കയുടെ അരികിലെത്തിയ ബെയൊവുൾഫും മറ്റും ഹ്രോത്ഗാറിന്റെ സ്നേഹിതന്റെ ചോരയിൽ കുളിച്ച തല കണ്ടു.
പൊയ്കയിൽ ചാടി മുങ്ങിയ ബെയൊവുൾഫിനെ ഗ്രെൻഡലിന്റെ അമ്മ പിടികൂടി ആഴത്തിലുള്ള അവളുടെ താവളത്തിലേക്ക് കൊണ്ടുപോയി.
അവിടെ അയാൾ അവളുമായി ഏറ്റുമുട്ടി.
ബെയൊവുൾഫ് തോൽക്കുമെന്നായപ്പോൾ സത്വത്തിന്റെ താവളത്തിന്റെ ഭിത്തിയിൽ തൂക്കിയിട്ടിരുന്ന ഒരു കൂറ്റൻ മന്ത്രവാൾ അയാളുടെ ശ്രദ്ധയിൽ പെട്ടു.
സാധാരണക്കാർക്ക് എടുത്തുപൊക്കാൻ പറ്റാത്തത്ര കൂറ്റൻ വാളായിരുന്നു അതെങ്കിലും ബെയൊവുൾഫ് ആ വാളുപയോഗിച്ച് ഗ്രെൻഡലിന്റെ അമ്മയെ കൊന്നു.
ഹ്രോത്ഗാറിന്റെ കൊട്ടാരത്തിൽ മടങ്ങിയെത്തിയ ബെയൊവുൾഫും അനുയായികളും വലിയ ആഘോഷങ്ങളിൽ പങ്കുചേർന്നു.
ഏറെ സമ്മാനങ്ങൾ വാങ്ങി ഗീറ്റുകൾ താമസിയാതെ അവരുടെ നാട്ടിലേക്ക് കപ്പൽ കയറി.
വ്യാളി വ്യാളിയെ നേരിടുന്ന ബെയൊവുൾഫ് - ജെ.ആർ. സ്കെൽട്ടൻ 1908-ൽ വരച്ച ചിത്രം
ജന്മനാട്ടിൽ മടങ്ങിയെത്തിയ ബെയൊവുൾഫിനെ രാജാവ് ഹിഗ്ലാക്കും ജനങ്ങളും സന്തോഷപൂർവം സ്വീകരിച്ചു.
ഹിഗ്ലാക്കിനെ പിന്തുടർന്ന് രാജാവായ പുത്രൻ ഹെർഡ്രഡിന്റെ മരണത്തിനുശേഷം ബെയൊവുൾഫ് ഗീറ്റുകളുടെ രാജാവായി.
ബെയൊവുൾഫിന്റെ കഥയുടെ രണ്ടാം ഭാഗം അദ്ദേഹത്തിന്റെ രാജവാഴ്ച തുടങ്ങി അൻപതുവർഷം കഴിഞ്ഞപ്പോഴത്തെ കഥയാണ്.
അന്നാട്ടിലെ ഒരടിമ യജമാനനിൽ നിന്ന് ഒളിച്ചോടുന്നതിനിടയിൽ ഒരു വ്യാളിയുടെ ഗുഹയിലെ നിധിശേഖരത്തിനിടയിൽ അബദ്ധത്തിൽ ചെന്നുപെട്ടു.
നിധിയിൽ നിന്ന് രത്നഖചിചമായ ഒരു പാനപാത്രം എടുത്തുകൊണ്ടുപോയി യജമാനനു കാഴ്ചവച്ച അടിമക്ക് മാപ്പുകിട്ടി.
എന്നാൽ ഉറക്കമുണർന്നപ്പോൾ ശേഖരത്തിലെ വിലയേറിയ പാനപാത്രം കാണാതായതു ശ്രദ്ധിച്ച വ്യാളി, ഗീറ്റുകളുടെ നാട്ടിലാകെ അക്രമം കാട്ടി.
ബെയൊവുൾഫിന്റെ കൊട്ടാരവും സിംഹാസനവും വരെ വ്യാളിയുടെ ആക്രമണത്തിനിരയായി.
അപ്പോഴേക്ക് ബെയൊവുൾഫ് വൃദ്ധനായിരുന്നു.
എങ്കിലും അയാൾ വ്യാളിയെ നേരിടാൻ അതിന്റെ ഗുഹയിലെത്തി.
ബെയൊവുൾഫിന്റെ അനുയായികളിൽ വിഗ്ലാഫ് എന്നുപേരുള്ള ഒരാളൊഴിച്ചുള്ളവരൊക്കെ വ്യാളിയെ ഭയന്ന് ഓടിപ്പോയി.
വിഗ്ലാഫിന്റെ സഹായത്തോടെ വ്യാളിയെ ബെയൊവുൾഫ് കൊന്നു.
എങ്കിലും അതിനിടെ അയാൾക്ക് മാരകമായി മുറിവേറ്റു.
അന്ത്യം സ്വീഡനിലെ സ്കലുണ്ടായിലുള്ള ഈ സംസ്കാരസ്ഥാനം ബെയൊവുൾഫിന്റേതാണെന്ന് വാദമുണ്ട്.
മരിക്കാറായെന്നറിഞ്ഞ ബെയൊവുൾഫ്, വ്യാളിയുടെ നിധിശേഖരമത്രയും തന്റെ മുൻപിൽ കൊണ്ടുവരാൻ വിഗ്ലാഫിനോടാവശ്യപ്പെട്ടു.
സ്വർണവും രത്നവുമൊക്കെ കണ്ട് അയാൾ സന്തോഷിച്ചു.
കടൽത്തീരത്ത് "ബെയൊവുൾഫിന്റെ ഗോപുരം" എന്ന പേരിൽ ഒരു കുടീരമുണ്ടാക്കി അവിടെ തന്നെ സംസ്കരിക്കണമെന്ന് അയാൾ വിഗ്ലാഫിന് നിർദ്ദേശം നൽകി.
ബെയൊവുൾഫിന് ചിതയൊരുക്കിയ വിഗ്ലാഫ്, അയാളുടെ ചിതാഭസ്മത്തിനൊപ്പം വ്യാളിയിൽ നിന്നുകിട്ടിയ നിധിയും ശവകുടീരത്തിൽ അടക്കം ചെയ്തു.
ഒരു ശവസംസ്കാരത്തിന്റെ വർണ്ണനയോടെ ആരംഭിക്കുന്ന ബെയൊവുൾഫിന്റെ കഥ, അവസാനിക്കുന്നത് മറ്റൊരു ശവസംസ്കാരവർണ്ണനയോടെയാണ്.
ചരിത്രം, ഭാഷാവിജ്ഞാനീയം, പുരാവസ്തുശാസ്ത്രം എന്നിവയുടെ പഠനത്തെ സഹായിക്കുന്ന ആംഗ്ലോസാക്സൻ രചന എന്ന നിലയിലാണ് ഇരുപതാം നൂറ്റാണ്ടിനുമുൻപ് ബെയൊവുൾഫ് വിലമതിക്കപ്പെട്ടിരുന്നത്.
കഥാശില്പമെന്ന നിലയിൽ അത് ഏറെ മാനിക്കപ്പെട്ടിരുന്നില്ല.
ബെയൊവുൾഫിലെ കഥാപാത്രങ്ങളായ ഗ്രെൻഡൽ, അമ്മസത്വം, വ്യാളി എന്നിവരെ കൃതിയുടെ ചരിത്രമൂല്യത്തിൽ ശ്രദ്ധയൂന്നിയ പഴയ പഠനങ്ങൾ പൊതുവേ അവഗണിച്ചു.
ഈ നിലയ്ക്ക് മാറ്റം വന്നത്, ഫാന്റസി ഇതിഹാസമായ ലോർഡ് ഓഫ് ദ റിങ്സിന്റേയും മറ്റും സ്രഷ്ടാവെന്ന നിലയിൽ പിന്നീട് പ്രശസ്തനായ ഭാഷാശാസ്ത്രജ്ഞൻ ജെ.ആർ.ആർ.റ്റോൾകീൻ , ഓക്സ്ഫോർഡ് സർവകലാശാലയിൽ നടത്തിയ പ്രഭാഷണപരമ്പരയുടെ സംഗ്രഹമായ "സത്വങ്ങളും വിമർശകരും" എന്ന പ്രബന്ധം 1936-ൽ പ്രസിദ്ധീകരിക്കപ്പെട്ടതോടെയാണ്.
സത്വങ്ങൾ ബെയൊവുൾഫിന്റെ ഘടനയിൽ ഒഴിവാക്കാനാവാത്തവയാണെന്നും അവയെ അവഗണിച്ച്, ചരിത്രമൂല്യമുള്ള കാവ്യമോ ദുരന്തകഥയോ മാത്രമായി വായിച്ചാൽ അത് വിലകുറഞ്ഞതും ദിശാരഹിതവുമായി അനുഭവപ്പെടുമെന്നും ടോൾകീൻ വാദിച്ചു.
സാഹിത്യസൃഷ്ടിയെന്ന നിലയിലുള്ള ബെയൊവുൾഫിന്റെ വായന അങ്ങേയറ്റം പ്രയോജനപ്രദമാണെന്നായിരുന്നു അദ്ദേഹത്തിന്റെ പക്ഷം.
കവിതയെന്ന നിലയിലെ പ്രാധാന്യവുമായി താരതമ്യം ചെയ്താൽ, അതിനുണ്ടായിരിക്കാവുന്ന ചരിത്രമൂല്യം ആനുഷംഗികം മാത്രമാണെന്നും റ്റോൾകീൻ എഴുതി.
കവിതയെ കവിതയായി പരിഗണിക്കാതിരുന്നതിന് ബെയൊവുൾഫിന്റെ പഴയ വിമർശകരെ റ്റോൾകീൻ കുറ്റപ്പെടുത്തുകയും ചെയ്തു.
ക്രിസ്തീയ ഘടകങ്ങൾ
വന്യമായ ശൗര്യത്തിന്റേയും സാഹസികതയുടേയും കഥയാണ് ബെയൊവുൾഫ്.
അതിൽ കണ്ടേക്കാവുന്ന ചരിത്രാംശത്തിന്റേയും അതിന്റെ രചനയുടെ തന്നെയും പശ്ചാത്തലം കഥയുടെ രംഗവേദിയായി പറയപ്പെടുന്ന സ്കാൻഡിനേവിയൻ നാടുകളുടെയും കാവ്യം രചിക്കപ്പെട്ട ഇംഗ്ലണ്ടിന്റേയും ക്രൈസ്തവീകരണത്തിന് മുൻപായിരിക്കാനാണിട.
അതിനാൽ ബെയൊവുൾഫിന്റെ പലഭാഗങ്ങളിലും കാണുന്ന ക്രിസ്തീയതയുടെ അംശങ്ങൾ വിമർശകരേയും ആസ്വാദകരേയും കുഴക്കിയിട്ടുണ്ട്.
ഉദാഹരണമായി ഹ്രോത്ഗാറിന്റെ ഉത്സവശാലയിലെ പാട്ടുകാർ പാടിയിരുന്നത്,
“ നമ്മുടെയൊക്കെ പുരാതനമായ തുടക്കത്തിൽ
ദൈവം ഭൂമിയെ സൃഷ്ടിച്ച്, സുന്ദരമായ താഴ്വരകൾക്ക് കടലിനെ അതിരാക്കുകയും നാടുകളെ പ്രകാശിപ്പിക്കാനായി കരവിരുതോടെ സൂര്യചന്ദ്രന്മാരെ സ്ഥാപിക്കുകയും നാലുദിക്കുകൾക്കും സുന്ദരലതകൾ കൊണ്ട് മനോഹാരിത നൽകുകയും ഇപ്പോൾ കാണപ്പെടുന്ന ജനതകളെയെല്ലാം സജ്ജീവമാക്കുകയും ”
ചെയ്തതിനെക്കുറിച്ചാണെന്ന് ബെയൊവുൾഫിന്റെ തുടക്കത്തിൽ തന്നെ പറയുന്നു.
തുടർന്നുള്ള വരികളിൽ ഭീകരസത്വമായ ഗ്രെൻഡലിനെ കായേന്റെ വംശത്തിൽ പിറന്നവൻ എന്നു വിശേഷിപ്പിക്കന്നതുകൂടി വായിക്കുമ്പോൾ ഈ സൃഷ്ടിവർണ്ണനയ്ക്ക് ബൈബിളിലെ ഉല്പത്തിക്കഥയുമായുള്ള ബന്ധം വ്യക്തമാകും.
ക്രൈസ്തവസംന്യാസാശ്രമങ്ങളിൽ പരിരക്ഷിക്കപ്പെട്ട ഈ കൃതിക്ക് ക്രിസ്തീയതയുടെ നിറം പകർന്നത് പകർത്തിയെഴുത്തുകാരായ സംന്യാസിമാരായിരിക്കണം.
ദയാലുവായ ഏതോ സംന്യാസസംശോധകൻ ("some kindly monkish editor") 'അവിശ്വാസികളുടെ' ഈ നായകശില്പം ക്രൈസ്തവലോകത്ത് സ്വീകാര്യതകിട്ടി നിലനിൽക്കാനായി ഭക്തിയുടെ വരികൾ അങ്ങിങ്ങ് വിതറുകമൂലമാണ് ബെയൊവുൾഫിൽ ക്രിസ്തീയാംശങ്ങൾ കടന്നുവന്നതെന്ന് ചരിത്രകാരനായ വിൽ ഡുറാന്റ് അഭിപ്രായപ്പെട്ടിട്ടുണ്ട്.
ബെയൊവുൾഫിന്റെ ചൈതന്യവും സംഭവങ്ങളും തീർത്തും അക്രൈസ്തവമാണെന്ന് അദ്ദേഹം പറയുന്നു.
അതിലെ മനുഷ്യരെ ആകർഷിച്ചത് മരണത്തിനപ്പുറത്തെ ശാന്തിയുടെ പറുദീസയല്ല, ഭൂമിയിലെ ജീവിതവും, പ്രേമവും സമരവുമാണ്.
എന്നാൽ പകർത്തിയെഴുത്തുകാരായ സംന്യാസികൾ നടത്തിയ സംശോധനത്തിലാണ് ബെയൊവുൾഫിൽ ക്രിസ്തീയാംശങ്ങൾ കടന്നുകൂടിയതെന്ന ഈ വാദം എല്ലാവരും അംഗീകരിക്കുന്നില്ല.
കഥാബീജത്തിന്റേയും കാവ്യത്തിന്റെ വാമൊഴിരൂപത്തിന്റെയും പശ്ചാത്തലം അക്രൈസ്തവമായിരിക്കാമെങ്കിലും ക്രിസ്തീയാംശങ്ങൾ ബെയൊവുൾഫിന്റെ അദ്യത്തെ ലിഖിതിരൂപത്തിൽ തന്നെ ഉണ്ടായിരുന്നിരിക്കണം എന്ന് കരുതുന്നവരുണ്ട്.
സ്കാൻഡിനേവിയൻ നാടുകളിൽ നിന്ന് വൈക്കിങ് സാഹസികർ വഴിയോ ആംഗ്ലോ-സാക്സൻ യാത്രക്കാർ വഴിയോ ഇംഗ്ലണ്ടിലെത്തിയിരിക്കാവുന്ന ബെയൊവുൾഫിന്റെ കഥക്ക് ആ നാടിന്റെ ക്രൈസ്തവീകരണത്തിനുശേഷം കിട്ടിയ ആദ്യത്തെ ലിഖിതരൂപത്തിൽ തന്നെ ക്രിസ്തീയാംശങ്ങൾ കടന്നുകൂടിയെന്നാണ് അവർ വാദിക്കുന്നത്.
കൈയെഴുത്തുപ്രതി
പതിനാറാം നൂറ്റണ്ടിലെ ഇംഗ്ലീഷ് മതനവീകരണത്തിനിടെ, ഹെൻറി എട്ടാമൻ രാജാവ് ബ്രിട്ടണിലെ ക്രൈസ്തവ സംന്യാസാശ്രമങ്ങളെ അമർച്ച ചെയ്യുകയും അവയുടെ വസ്തുവകകൾ പിടിച്ചെടുക്കുകയും ചെയ്തിരുന്നു.
ആശ്രമങ്ങളോടനുബന്ധിച്ചുള്ള വലിയ ഗ്രന്ഥശാലകൾ നശിപ്പിച്ചപ്പോൾ നഷ്ടപ്പെട്ടുപോയ അനേകം ഗ്രന്ഥങ്ങളിൽ ബെയൊവുൾഫിന്റെ കൈയെഴുത്തുപ്രതികളിൽ ഒന്നൊഴികെയുള്ളവയും ഉൾപ്പെട്ടിരുന്നുവെന്ന് കരുതപ്പെടുന്നു.
ആ നശീകരണത്തെ അതിജീവിച്ച ബെയൊവുൾഫിന്റെ ഏക കൈയെഴുത്തു പ്രതി ഇപ്പോൾ ലണ്ടണിലെ ബ്രിട്ടീഷ് സംഗ്രഹാലയത്തിലാണ് .
ആ പ്രതിയുടെ നിർമ്മാണകാലം ക്രിസ്തുവർഷം ആയിരാമാണ്ടിനടുത്താണ്.
രണ്ടുതരം കൈയക്ഷരങ്ങളിലാണ് അത് എഴുതപ്പെട്ടിരിക്കുന്നത്.
പതിനാറാം നൂറ്റാണ്ടിലെ പണ്ഡിതൻ ലോറൻസ് നോവെലിന്റെ പേര് ആ കൈയെഴുത്തുപ്രതിയുടെ പുറങ്ങളിലൊന്നിൽ കാണുന്നതുകൊണ്ട്, അദ്ദേഹമാണ് അതിനെ നാശത്തിൽ നിന്നു കാത്ത് ബെയൊവുൾഫിന്റെ കഥയേയും അത് പ്രതിനിധാനം ചെയ്യുന്ന സാഹിത്യസംസ്കാരത്തെ തന്നെയും വിസ്മൃതിയിൽ നിന്ന് രക്ഷിച്ചതെന്ന് കരുതപ്പെടുന്നു.
ആ പ്രതി അറിയപ്പെടുന്നതു തന്നെ നോവൽ കൈയെഴുത്തുപുസ്തകപാഠം (Novell Codex Manuscript) എന്നാണ്.
1731-ലെ ഒരഗ്നിബാധ ദുർബ്ബലമാക്കിയ കൈയെഴുത്തുപ്രതിയുടെ പല ഭാഗങ്ങളും കാലാന്തരത്തിൽ വായിക്കുക ബുദ്ധിമുട്ടായി.
ഡെന്മാർക്കിലെ പണ്ഡിതനായ തോർക്കെലിൻ പതിനെട്ടാം നൂറ്റാണ്ടിൽ എടുത്ത രണ്ടു പകർപ്പുകളും നോവെൽ പ്രതിയുടെ അൾട്രാവയലറ്റ് ഛായാഗ്രഹണവും ഇപ്പോൾ ബെയൊവുൾഫിന്റെ പാഠനിർണ്ണയത്തെ സഹായിക്കുന്നു.
അവലംബം ↑ Medeival Forum - J. R. R. Tolkien, Beowulf and the Critics.
Michael D. C. Drout Archived 2009-07-16 at the Wayback Machine .
↑ ബെയൊവുൾഫ്, 91 മുതൽ 98 വരെ വരികൾ - അദ്ധ്യായം ഒന്ന് ↑ ബെയൊവുൾഫ്, 106-ആം വരി, അദ്ധ്യായം ഒന്ന് ↑ William J Long - English Literature, Its History and Its Significance for the Life of English-Speaking World(പന്ത്രണ്ടാം പുറത്തെ അടിക്കുറിപ്പ്) ↑ വിൽ ഡുറാന്റ് - സംസ്കാരത്തിന്റെ കഥ, നാലാം ഭാഗം - വിശ്വാസത്തിന്റെ യുഗം - പുറം 490 ↑ ബെയൊവുൾഫിന്റെ ബർട്ടൻ റാഫൽ പരിഭാഷക്ക് റോബർട്ട് പി. ക്രീഡ് എഴുതിയ Afterword ↑ തന്റെ ബെയൊവുൾഫ് പരിഭാഷക്ക്(1963) ബർട്ടൻ റാഫൽ എഴുതിയ ആമുഖം
പുറത്തേയ്ക്കുള്ള കണ്ണികൾ ബെയൊവുൾഫിന്റെ ആധുനിക ഇംഗ്ലീഷിലേക്കുള്ള പരിഭാഷകളുടെ താരതമ്യം Archived 2010-05-29 at the Wayback Machine .
ബെയൊവുൾഫ് പഠന വിഭവങ്ങൾ, നെവാഡ സർവകലാശാല ഹിയോറോട്ട് - ബെയൊവുൾഫ് വിഭവങ്ങൾ ബെയൊവുൾഫിന്റെ കൈയെഴുത്തുപ്രതി, ബ്രിട്ടീഷ് ഗ്രന്ഥാലയത്തിന്റെ ഓൺലൈൻ ഗാലറിയിൽ Archived 2008-07-30 at the Wayback Machine .
പബ്ലിക് ലിറ്ററേച്ചർ.
ഓർഗിൽ ബെയൊവുൾഫിന്റെ സമ്പൂർണ്ണപാഠവും ഓഡിയോയും Archived 2008-05-09 at the Wayback Machine .
"വിക്കി സമ്മറികളിൽ" ബെയൊവുൾഫ് സംഗ്രഹം Archived 2010-09-21 at the Wayback Machine .
ബെയൊവുൾഫ് ലളിതകഥാസംഗ്രം - ലിറ്ററാപീഡിയായിൽ Archived 2018-07-02 at the Wayback Machine .
ബോറീയലോസോറസ്
ടൈറ്റനോസോറീൻ കുടുംബത്തിൽ പെട്ട വളരെ വലിയ ഒരു ദിനോസറായിരുന്നു ബോറീയലോസോറസ് .
സോറാപോഡ് ഇനത്തിൽ പെട്ട ഇവയുടെ ഫോസ്സിൽ ചൈനയിൽ നിന്നും ആണ് കണ്ടു കിട്ടിയിടുള്ളത് .
അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഇവയ്ക്ക് മംഗോളിയയിൽ ജീവിച്ചിരുന്ന മറ്റൊരു ടൈറ്റനോസോറീൻ ആയ Opisthocoelicaudia മായി സാമ്യം ഉണ്ട് .
2004 ൽ ആണ് ഇവയുടെ വർഗ്ഗികരണം നടന്നത്.
നാൽക്കാലിയും സസ്യഭോജിയും ആയിരുന്ന ബോറീയലോസോറസ്സിന് ഏകദേശ ഉയരം 12  മീറ്റർ ആയിരുന്നു , ഭാരം 10  ടൺ ആണ് കണക്കകിയിടുള്ളത്.
അവലംബം H. You, Q. Ji, M. C. Lamanna, J. Li, and Y. Li.
"A titanosaurian sauropod dinosaur with opsithocoelous caudal vertebrae from the early Late Cretaceous of Liaoning province, China".
Acta Geologica Sinica 78(4):907-911
ബോറേജ് ഇംഗ്ലീഷ് വിലാസം https://ml.wikipedia.org/wiki/Borage
സ്റ്റാർ ഫ്ളവർ എന്നറിയപ്പെടുന്ന ബോറേജ് ( / ˈ b ʌr ɪ dʒ / ⓘ ; ബൊറാജിനേസീ കുടുംബത്തിലെ ഒരു കുറ്റിച്ചെടിയാണ് .
മെഡിറ്ററേനിയൻ മേഖലയിൽ നിന്നുള്ള ഈ സസ്യം മറ്റു പല സ്ഥലങ്ങളിലും പ്രകൃതിദത്തമായി കാണപ്പെടുന്നു.
യു.കെ. കാലാവസ്ഥയിൽ തോട്ടങ്ങളിൽ ഇത് നന്നായിവളരുന്നു.
ഇതിൻറെ ഇലകൾ ഭക്ഷ്യയോഗ്യമാണ്.
യൂറോപ്പിലെ ചില ഭാഗങ്ങളിൽ ഇവ പൂന്തോട്ടത്തിൽ കൃഷിചെയ്യുന്നു.
അവലംബം പുറം കണ്ണികൾ Wikimedia Commons has media related to Borago officinalis .
ബോറേനുകൾ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2021 ജനുവരി മുതൽ തുടരുന്നു.
ഇംഗ്ലീഷ് വിലാസം https://ml.wikipedia.org/wiki/Boranes
B x H y എന്ന പൊതുരാസനാമമുള്ള സംയുക്തങ്ങളാണ് ബോറേനുകൾ .
ബോറെയിൽ വന്യജീവിസങ്കേതം ഇംഗ്ലീഷ് വിലാസം https://ml.wikipedia.org/wiki/Borail_Wildlife_Sanctuary